Terusan Suèz ndadèkaké lelaku liwat segara saka Segara Tengah menyang Segara Abang luwih cedhak tinimbang liwat Tanjung Harapan kang kudu ngubengi bawana Afrika. Saliyané iku pangyasa Terusan Suèz diuntungaké amarga anané kaanan alam wujud dhèrètan tlaga ya iku Tlaga Manzala ing sisih lor, Tlaga Timsah lan Tlaga Pait, kang dumunung ana ing rute terusan, uga kaanan lemah kang warata. Pangyasa terusan iki diusulaké déning insinyur diplomat Prancis, Ferdinand de Lesseps, kang olèh idin saka Said Pasha kanggo nggawé lan ngoprasèkaké terusan ing sajeroning mangsa 99 taun. Prusahaan Terusan Suèz ("Compagnie Universelle du Canal Maritime de Suez") banjur diwangun. Konstruksi merlokaké wektu 11 taun, lan terusan iki dibuka ing 17 November 1869. Terusan iki duwé prabawa kang luar biyasa lan lamgsung tumrap perdagangan donya.